9. ΒΑΣΙΛΙΚΟΝ ΔΙΑΤΑΓΜΑ υπ' αριθ. 798 της 23/29 Δεκ. 1972 (ΦΕΚ Α' 239) Περί συστάσεως θέσεων και προσλήψεως εργατοτεχνικού προσωπικού παρά τω Πανεπιστημίω Πατρών. Έχοντες υπ' όψιν τας διατάξεις: 1)των άρθρ. 31 (παρ. 3 και 4) του Ν.Δ. 3974/59, 2 (παρ. 6) και 20 του N.Δ. 1174/1972 «περί αντικαταστάσεως, τροποποιήσεως και συμπληρώσεως διατάξεών τινων του Ν.Δ. 957/71 «περί Υπουργικού Συμβουλίου και Υπουργείων», 1 του Ν.Δ. 1016/1971 (Α' 211), 2)τας αποφάσεις του Πρωθυπουργού: α)υπ' αριθ. 11300/ Δ/1972 «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ κλπ» και β)11020/1972 (Β' 465), 3)την γνώμην της διοικούσης Επιτροπής του Πανεπιστημίου Πατρών (συνεδρία 6.4.72), 4)την υπ' αριθ. 765/1972 σύμφωνον γνώμην του ΑΣΔΥ, 5)την υπ' αριθ. 613/1972 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ, Οικονομικών και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρ.1.-1.Συνιστώνται παρά τω Πανεπιστημίω Πατρών αι κάτωθι θέσεις: α)2 θέσεις εις τον Β1 Κλάδον Διοικητικού επί βαθμώ 11ω-6ω προστιθέμεναι εις τας ήδη υφισταμένας τοιαύτας. β)3 θέσεις εις τον Α1 Κλάδον διδασκάλων Αγγλικής γλώσσης, επί βαθμώ 7ω-3ω, προστιθέμεναι εις την δια του υπ' αριθ. 348/67 Β.Δ. ιδρυθείσαν ομοίαν. Ούτω αι θέσεις του Β1 Κλάδου Διοικητικού και του Α1 Κλάδου διδασκάλων Αγγλικής Γλώσσης του Πανεπιστημίου Πατρών, διαρθρούνται ως κάτωθι : Β1 Κλάδος Διοικητικός: Μία θέσις επί βαθμώ 5ω. 6 θέσεις επί βαθμοίς 11ω-6ω. Α1 Κλάδος διδασκάλων Αγγλικής Γλώσσης: 4 θέσεις επί βαθμοίς 7ω-3ω. 2.Συνιστάται παρά τω αυτώ Πανεπιστημίω 1 θέσεις διδασκάλου μουσικής επί βαθμώ 8ω-4ω Α' Κατηγορίας. Ειδικά τυπικά προσόντα δια την πρόσληψιν εις την θέσιν ταύτην ορίζονται πτυχίον αναστίξεως και φυγής του Κρατικού Ωδείου Αθηνών ή Θεσσαλονίκης ή ανεγνωρισμένου Ωδείου ημεδαπής ή αλλοδαπής και 3ετής προϋπηρεσία εις χορωδιακά συγκροτήματα. Άρθρ.2.-1.Συνιστώνται παρά τω ανωτέρω Πανεπιστημίω αι κάτωθι θέσεις επί συμβάσει ιδιωτικού δικαίου αορίστου χρόνου διεπόμεναι υπό των διατάξεων του Ν.Δ. 385/69: α)Μία θέσις οδηγού αυτοκινήτου. β)Δύο θέσεις κηπουρών. Ειδικά τυπικά προσόντα δια την πρόσληψιν εις την θέσιν του οδηγού ορίζονται επαγγελματικόν δίπλωμα οδηγού αυτοκινήτου και τριετής άσκησις του επαγγέλματος, εις δε τας θέσεις των κηπουρών, σχετικής προς τας θέσεις ταύτας εμπειρίας. γ)6 θέσεις καθαριστριών. Εις τον επί της Εθνικής Παιδείας και θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. 